**СТАНОВИЩЕ**

**за осъществен контрол**

по чл. 232 от ЗОП

[x]  за съответствие с изискванията на ЗОП на проектите на документи по чл. 232, ал. 3, т. 1 ЗОП (І етап)

[ ]  за съответствие с изискванията на ЗОП на документите по чл. 232, ал. 3, т. 2 ЗОП (ІІ етап)

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-5/2020 г. |
| ИН на регистрационната форма от ССИ: | 20200102-00010-0003 |
| Възложител: | **УМБАЛ „Света Екатерина“ ЕАД** |
| Вид на възложителя: | [x]  публичен (чл. 5, ал. 2, т. 1-17 и ал. 3 ЗОП) [ ]  секторен (чл. 5, ал. 4,т. 1-3 ЗОП)  |
| Вид на процедурата | [x]  Открита |
| Процедурата е „ускорена“: | [ ]  Да [x]  Не |
| Обект на поръчката: | [ ]  Строителство[x]  Доставки[ ]  Услуги[ ]  Услуги по Приложение № 2 |
| Предмет на поръчката: | „ Доставка, чрез покупка, на 4 (четири) броя санитарни автомобили /линейка/ по обособени позиции, както следва:Обособена позиция № 1: Линейка за спешна медицинска помощ (тип В) - 4х4 – 1 бройОбособена позиция № 2: Линейка за спешна медицинска помощ (тип В) – 3 броя“ |
| Обособени позиции: | [x]  Да Брой: 2[ ]  Не |
| Професионална/и област/и, в която/които попада предметът на възлаганата поръчка (според възложителя): | 14. Инженерство, профил Транспорт |
| Срок за изпълнение: | 24 месеца |
| Прогнозна стойност на поръчката в лв. без ДДС: | 300 000.00 |
| Финансиране: | [x]  Изцяло от националния бюджет[ ]  Изцяло или частично със средства от ЕС[ ]  Друго:  |
| Критерий за възлагане на поръчката: | [x]  Най-ниска цена[ ]  Ниво на разходите[ ]  Оптимално съотношение качество/цена |
| *Коментари и други бележки:* |

**РАЗДЕЛ ІІ**

**Проверени документи**

|  |
| --- |
| Проверката обхваща следните документи:1. Проекта на решение за откриване на процедурата;
2. Проекта на обявление, с което се оповестява откриването на процедурата;
3. Проекта на техническа спецификация.
 |
| Всички документи, подлежащи на контрол, са получени в АОП | [x]  Да [ ]  Не  |
| Всички документи, подлежащи на контрол, са изпратени по предвидения ред  | [x]  Да [ ]  Не |
| Проверката на проекта на техническата спецификация е извършена от външен/ни експерт/и по чл. 232а ЗОП | [ ]  Да [x]  Не |
| *Коментари и други бележки:*1. Във връзка с изпратената „Регистрационна форма за случаен избор на процедура, подлежаща на предварителен контрол“, обръщаме внимание, че проектите на документи за осъществяване на първия етап на контрола се изпращат с придружително писмо по образец (вж. чл. 117, ал. 1 ППЗОП и т. 4 от Правила на Агенцията по обществени поръчки за електронен обмен на информация при осъществяване на външен предварителен контрол). 2. В проекта на решение за откриване на процедурата, възложителят е отбелязал, че професионалната област, в която попада предметът на поръчката е „14. Инженерство, профил Транспорт“. В случая са изпълнени изискванията на чл. 13, ал. 1, т. 1 от Наредбата за външните експерти при предварителен контрол на обществени поръчки (НВЕПКОП), но доколкото в списъка по чл. 232а, ал. 2 ЗОП, в посочената професионална област няма включени външни експерти, на основание чл. 18, т. 4 от НВЕПКОП, проверката на проекта на техническа спецификация е извършена от експерти на АОП и обхваща съответствието на документа с изискванията на ЗОП.  |

**РАЗДЕЛ ІІІ**

**Резултати от проверката на АОП**

**Проект на решение за откриване на процедурата**

|  |
| --- |
| *Констатации и препоръки:* 1. В проекта на решение неправилно е отбелязано „Решение за публикуване“. Възложителят следва да има предвид, че съгласно чл. 232, ал. 3, т. 1 ЗОП, преди оповестяване откриването на процедурата, за контрол се изпращат проекти на документи.  2. В документа не е посочен идентификационен номер (ИН) на регистрационната форма от Системата за случаен избор (ССИ). Обръщаме внимание, че при откриване на процедурата в решението следва да се попълни ИН на регистрационната форма от ССИ, да се отбележи, че е осъществен предварителен контрол и да се посочи номер и дата на становището на АОП от първи етап на контрол. Данните са важни за проследяването на двата етапа на контрола и непопълването им или грешното им подаване може да доведе до неосъществяване на втори етап на проверката.3. В поле ІV.4) е маркирано, че обществената поръчка не съдържа изисквания, свързани с опазване на околната среда. Доколкото в проектите на технически спецификации на обособените позиции може да се направи извод, че са поставени такива изисквания (вж. стр. 1, т. 3.3.), препоръчваме редакция, ако е приложимо.4. Обръщаме внимание, че в поле VIII.1) следва да се съдържат „трите имена“ на лицето, издало акта (вж. чл. 22, ал. 5, т. 8 вр. ал. 1, т. 1 ЗОП и § 131, ал. 3 от ПЗР на ЗИДЗОП (обн. – ДВ, бр. 86 от 2018 г., изм. и доп. – ДВ, бр. 102 от 2019 г.). Препоръчваме допълване. |

**Проект на обявление за обществена поръчка**

|  |
| --- |
| **Възлагащ орган** |
| *Констатации и препоръки:*Обръщаме внимание, че посоченият в поле І.3) интернет адрес следва да препраща към обособената електронна преписка в профила на купувача, съдържаща документите на конкретната поръчка (вж. чл. 32, ал. 1 и ал. 2 ЗОП, чл. 36а, ал. 1 и ал. 2 ЗОП, § 131, ал. 3 от ПЗР на ЗИДЗОП (обн. – ДВ, бр. 86 от 2018 г., изм. и доп. – ДВ, бр. 102 от 2019 г.) и Приложение № 4, част Б, т. 2 ЗОП). Препоръчваме редакция. |

|  |
| --- |
| **Условия във връзка с поръчката** |
| *Констатации и препоръки:*В проекта на обявление липсва информация за предвидени гаранции. В случай че изисква такива, възложителят следва да има предвид разпоредбата на чл. 111, ал. 4 ЗОП, съгласно която предвидените гаранции и техният процент се посочват в обявлението, с което се оповестява откриването на процедурата. Препоръчваме допълване, ако е приложимо. |

|  |
| --- |
| **Допълнителна информация** |
| *Констатации и препоръки:*В проекта на обявление не са отбелязани основания за отстраняване от участие в процедурата (вж. Приложение № 4, Част „Б“, т. 11, б. „в” ЗОП). Препоръчваме допълване. |

**Проект на техническа спецификация**

|  |
| --- |
| *Констатации и препоръки:* 1. В документите са посочени стандарти (стр. 4 и стр. 8 - БДС EN 1789:2007+A2:2014, стр. 7 и стр. 8 - IEC 60529), които не са допълнени с думите "или еквивалентно/и" (вж. чл. 48, ал. 2 ЗОП). Препоръчваме допълване.2. Възложителят следва да има предвид, че изискванията към техническите характеристики на линейката и медицинското й оборудване не трябва да насочват и предопределят (самостоятелно или в комбинация) избора на определен специализиран автомобил/оборудване (вж. чл. 49, ал. 1 ЗОП).Препоръчваме и да се прецени дали са изпълнени изискванията на чл. 48, ал. 5 ЗОП. |

**РАЗДЕЛ IV**

**Допълнителна информация**

|  |
| --- |
| 1. Становището касае съответствието на представените в АОП проекти на документи с изискванията на ЗОП. Преценката за съответствие с други нормативни актове е извън правомощията на Агенцията и следва да се направи от възложителя.2. При осъществяване на първия етап на контрола е съобразен реда за възлагане на обществени поръчки до възникване на задължението за използване на централизираната електронна платформа по чл. 39а, ал. 1 ЗОП (вж. § 131, ал. 3 от ПЗР на ЗИДЗОП (обн. – ДВ, бр. 86 от 2018 г., изм. и доп. – ДВ, бр. 102 от 2019 г.), Методическо указание на АОП с рег. № МУ-1 от 06.01.2020 г. на електронен адрес <https://www2.aop.bg/wp-content/uploads/2020/01/MU1_2020.pdf> и Методическо указание на АОП с рег. № МУ-10 от 16.12.2019 г. на електронен адрес <https://www2.aop.bg/wp-content/uploads/2019/12/MU10.pdf>).3. На Портала за обществени поръчки, в Тематична област – „Образци и списъци“, са публикувани одобрени стандартизирани проекти на договори и стандартизирани клаузи на договори. Възложителят е длъжен да ги прилага, освен когато естеството на поръчката не позволява това (вж. чл. 231, ал. 4 и ал. 5 ЗОП). Неприлагането на стандартизираните изисквания и документите се мотивира писмено в досието на обществената поръчка. |

 **ИЗПЪЛНИТЕЛЕН ДИРЕКТОР: Подпис (не се чете)**

**Доц. д-р МИГЛЕНА ПАВЛОВА**

**Вярно с оригинала,**

**подписан на хартия**